Euroopan hiili- ja teräsyhteisön perustamissopimus (EHTY) - Yleissopimus tietyistä Euroopan yhteisöille yhteisistä toimielimistä - II osa - Yhteisön tuomioistuin - 4 artikla





Euroopan hiili- ja teräsyhteisön perustamissopimus (EHTY) - Yleissopimus tietyistä Euroopan yhteisöille yhteisistä toimielimistä - II osa - Yhteisön tuomioistuin - 4 artikla 1. Ryhtyessään hoitamaan tehtäviään 3 artiklassa tarkoitettu yhteinen tuomioistuin korvaa Euroopan hiili- ja teräsyhteisön perustamissopimuksen 32 artiklassa tarkoitetun tuomioistuimen. Se käyttää mainitussa sopimuksessa tälle tuomioistuimelle mainitun sopimuksen määräysten mukaisesti uskottua toimivaltaa. Edellä 3 artiklassa tarkoitetun yhteisen tuomioistuimen presidentti käyttää Euroopan hiili- ja teräsyhteisön perustamissopimuksessa tuomioistuimen presidentille uskottua toimivaltaa. 2. Tämän vuoksi 3 artiklassa mainitun yhteisen tuomioistuimen ryhtyessä hoitamaan tehtäviään a) kumotaan Euroopan hiili- ja teräsyhteisön perustamissopimuksen 32 artikla ja korvataan seuraavasti: "32 artikla Yhteisön tuomioistuimessa on seitsemän tuomaria. Yhteisön tuomioistuin kokoontuu täysistunnossa. Se voi kuitenkin perustaa keskuudestaan kolmen tai viiden tuomarin jaostoja käsitelläkseen tiettyjä valmistelevia tehtäviä tai ratkaistakseen tietynlaisia asioita sen mukaan kuin siitä erikseen määrätään. Yhteisön tuomioistuin ratkaisee aina täysistunnossa asiat jotka jäsenvaltio tai yhteisön toimielin saattaa sen käsiteltäviksi sekä asiat joissa 41 artiklan nojalla pyydetään ennakkoratkaisua. Yhteisön tuomioistuimen pyynnöstä neuvosto voi yksimielisesti lisätä tuomareiden määrää ja tehdä tarvittavat mukautukset tämän artiklan toiseen ja kolmanteen kohtaan sekä 32 b artiklan toiseen kohtaan." "32 a artikla Yhteisön tuomioistuinta avustaa kaksi julkisasiamiestä. Julkisasiamiesten tehtävänä on täysin puolueettomina ja riippumattomina julkisessa istunnossa tehdä perustellut ehdotukset ratkaisuiksi yhteisön tuomioistuimen käsiteltäviksi saatetuissa asioissa ja siten avustaa yhteisön tuomioistuinta sille 31 artiklan mukaan kuuluvassa tehtävässä. Yhteisön tuomioistuimen pyynnöstä neuvosto voi yksimielisesti lisätä julkisasiamiesten määrää ja tehdä tarvittavat mukautukset 32 b artiklan kolmanteen kohtaan." "32 b artikla Tuomarit ja julkisasiamiehet valitaan henkilöistä joiden riippumattomuus on kiistaton ja jotka joko täyttävät kotimaassaan korkeimpien tuomarin virkojen kelpoisuusvaatimukset tai ovat tunnetusti päteviä lainoppineita ja heidät nimitetään jäsenvaltioiden hallitusten yhteisellä sopimuksella kuudeksi vuodeksi kerrallaan. Osa tuomareista vaihtuu joka kolmas vuosi. Tämä koskee vuoroin kolmea ja vuoroin neljää tuomaria. Arvalla valitaan ne kolme tuomaria joiden toimikausi päättyy ensimmäisen kolmivuotiskauden jälkeen. Osa julkisasiamiehistä vaihtuu joka kolmas vuosi. Arvalla valitaan se julkisasiamies jonka toimikausi päättyy ensimmäisen kolmivuotiskauden jälkeen. Tuomari tai julkisasiamies jonka toimikausi päättyy voidaan nimittää uudeksi toimikaudeksi. Tuomarit valitsevat yhteisön tuomioistuimen presidentin keskuudestaan kolmeksi vuodeksi kerrallaan. Sama henkilö voidaan valita uudeksi toimikaudeksi." "32 c artikla Yhteisön tuomioistuin nimittää kirjaajansa ja vahvistaa hänen tehtäväänsä koskevat säännöt."; b) kumotaan Euroopan hiili- ja teräsyhteisön perustamissopimukseen liitetyn yhteisön tuomioistuimen perussäännöstä tehdyn pöytäkirjan määräykset siltä osin kuin ne ovat ristiriidassa mainitun sopimuksen 32-32 c artiklan kanssa.